open-index/open-wikipedia-markdown huggingface dataset:
Večernica

**Večernica** môže byť:

*planéta Venuša v čase, keď je viditeľná nad západným obzorom po západe slnka (písané s malým alebo - v astronómii - s veľkým začiatočným písmenom), pozri pod Venuša
*v zoológii: v niektorých systémoch (-porov. rozlišovaciu stránku netopier) slovenské rodové meno nasledujúcich rodov z čeľade netopierovité: Eptesicus, Pipistrellus, Vespertilio, Hesperoptenus, Histiotus, Chalinolobus, Ia, Mimetillus, Nycticeius, Rhogeessa, Scotomanes, Scotophilus a Tylonycteris (niekedy okrem rodu Pipistrellus)
*v botanike: 
**slovenské rodové meno rodu Hesperis (z čeľade kapustovité), pozri večernica (rod rastlín)
**zastarano: večernica voňavá (Hesperis matronalis)
*vo folkloristike: zlá divá ženská bytosť, ktorá v noci láka ľudí do záhuby (často unáša deti), pozri večernica (bytosť)
*komediálno-dramatický film USA z roku 1996, pozri Večernica (film)

## Referencie
Vysvetlivka

**Vysvetlivka** je ústna alebo písomná poznámka, dodatok, ktorá má za cieľ prispieť k lepšiemu pochopeniu, vysvetleniu, objasneniu niečoho.

## Externé odkazy
* 

Kategória:Literatúra
Vznik

**Vznik** je udalosť, začatie bytia, prestanie nebytia. Výsledok vznikania. Opakom vzniku je zánik. Keď čosi vzniká, čosi iné zaniká.

## Iné projekty

## Externé odkazy
* 

Kategória:Terminológia
Vojsko

**Vojsko** môže byť:
* ozbrojené sily štátu, pozri ozbrojené sily
* základná časť ozbrojených síl štátu, ktorú tvoria zväzy, zväzky, útvary, jednotky a zariadenia druhov ozbrojených síl a logistiky
* jednotky, útvary, zväzky, zariadenia určitého druhu vojska (napr. ženijné vojsko, rádiotechnické vojsko)
* všeobecné označenie vojenských celkov od útvaru vyššie, pozri útvar (vojenstvo)

## Pozri aj
* armáda
* Naše vojsko

## Referencie
Vytváranie bázy znalostí

**Vytváranie bázy znalostí** je časovo aj pracovne náročná činnosť, ktorá spočíva v dvoch vzájomne sa prelínajúcich špecifických činnostiach:
#získavanie znalostí od experta, ich štruktúrovanie, hierarchizovanie a začleňovanie do vzájomných súvislostí;
#symbolická reprezentácia vznikajúceho produktu do vhodných dátových štruktúr.

## Externé odkazy
*
Višištádvaita

**Višištádvaita** alebo **višišta-advaita** (skt. विशिष्टाद्वैत, dosl.: *podmienený monizmus*) alebo **višištádvaita-védánta** je smer védánty predstavujúci rozlišujúci nedualizmus. Jeho zakladateľom je Rámánudža.

Podľa Rámánudžu existujú tri reality: hmota, duša a Boh. Materiálne telo je podriadené individuálnej duši a Boh vládne nad nimi oboma. Bez Boha môže tak duša ako aj hmota jestvovať iba ako čistý pojem, ale nie ako skutočnosť.

Cieľom snažení jednotlivca je oslobodiť sa od materiálnej existencie, čo sa dosahuje prostredníctvom duševnej aktivity, poznania a lásky k Bohu, ktorá je osobitne dôležitá.

Višištádvaita bola spojená s kultom boha Višnu.

## Pozri aj
* indická filozofia

## Externé odkazy
* 

Kategória:Indická filozofia
Cestné vojsko

**Cestné vojsko** je druh pozemného vojska určeného na opravu, údržbu a budovanie vojenských ciest, mostov, na plánovanie a regulovanie pochodov a transportov a na výkon poriadkovej služby na komunikáciách.

Kategória:Vojsko
Motostrelecké vojsko

[náhľad|vpravo|Motostrelecké družstvo pri výsadku z vozidla [IAV Stryker.]]
**Motostrelecké vojsko** alebo **motorizované vojsko** (starší termín motorizovaná pechota) je v súčasnosti jeden z hlavných druhov pozemného vojska. Oproti klasickej pechote, z ktorej sa vyvinulo sa vyznačuje väčšou mobilitou, shopnosťou flexibilnejšie manévrovať, väčšou palebnou silou a vyššou odolnosťou voči zbraniam hromadného ničenia. Jeho základ tvorí pechota vybavená bojovými vozidlami pechoty a obrnenými transportérmi ďalšou bojovou technikou vrátane mobilného delostrelectva a tankov.

## Externé odkazy
* 

Kategória:Vojsko
Pozemné vojsko

[náhľad|Vojaci z [12. mechanizovaný prápor|12. mechanizovaného práporu 1. mechanizovanej brigády Pozemných síl OS SR]]

**Pozemné vojsko** alebo **pozemné sily** sú druh resp. časť ozbrojených síl určená na vedenie bojovej činnosti na zemi. Vo väčšine štátov predstavuje pozemné vojsko najväčšiu časť ozbrojených síl. Podľa inej definície ide o&nbsp;*„vojsko zložené z&nbsp;poľného vojska, vojska [[Domobrana|domobrany]] a&nbsp;síl rýchleho nasadenia.“*

## Členenie
Pozemné sily sa skladajú z&nbsp;týchto druhov síl:
* mechanizované sily,
* tankové sily,
* výsadkové sily,
* raketové sily,
* delostrelectvo,
* sily protivzdušnej obrany.

Kvôli zabezpečeniu bojovej činnosti sú v&nbsp;pozemnom vojsku tiež špeciálne druhy síl, napr.:
* ženijné sily,
* chemické sily,
* spojovacie sily,
* rádiotechnické sily,
* železničné sily,
* automobilové sily,
* cestné sily,
* sily logistiky.

## Činnosť
Pozemné sily sú vyzbrojené a&nbsp;vybavené rôznou výzbrojou a&nbsp;technikou, súhrne označovanou ako pozemná výzbroj a&nbsp;technika. Jednotlivé druhy síl disponujú vlastnými spôsobmi vedenia bojovej činnosti. V&nbsp;súčinnosti s&nbsp;inými druhmi ozbrojených síl je pozemné vojsko schopné odraziť útok protivníka, rozbiť zoskupenie jeho síl, viesť útočnú a&nbsp;obrannú činnosť, vykonať palebné údery do veľkej hĺbky atď.

## Hierarchia organizácie

*vrchné velenie pozemných síl - má odlišné názvy prakticky v každej krajine. Niekedy je takéto velenie jednotné aj pre letectvo a námorníctvo.
**skupina armád - štáty s početným pozemným vojskom, majú v rámci veliteľstiev aj veliteľstvá skupiny armád, ktoré riadia viaceré armády operujúce v skupine na jednom bojisku.
***armáda
****zbor
*****divízia
******brigáda - typ jednotky, ktorý môže byť súčasťou divízie, alebo môže operovať samostatne
******pluk
*******prápor
********rota
*********čata
**********družstvo
***********tím

## Poznámky


## Referencie

## Použitá literatúra
;Heslá v&nbsp;encyklopédiách a&nbsp;slovníkoch
* 
* 
;Normy
* 

Kategória:Vojsko
Výtvor

**Výtvor** je čo bolo urobené, utvorené, vytvorené tvorivou činnosťou, tvorbou, jej výsledok, napr. umelecký výtvor.

## Iné projekty

## Externé odkazy
*
Spojovacie vojsko

**Vojsko spojovacie** je špeciálny druh pozemného vojska; je určené na budovanie a udržiavanie stáleho spojenia medzi všetkými velitelstvami a jednotkami, uskutočňuje tiež rádiový prieskum a rádiové rušenie.

Kategória:Vojsko
Umelecký výtvor

**Umelecký výtvor** je umelecký objekt - dielový alebo nedielový výsledok umeleckej tvorby. Hmotnou, faktickou podobou umeleckého výtvoru je umelecký artefakt.

## Externé odkazy

* 

Kategória:Umenie
Vojtech Pražský

**Vojtech Pražský** alebo **svätý Vojtech** (* asi 956, Libice nad Cidlinou, České kniežatstvo – † 23. apríl 997, Święty Gaj alebo Primorsk, Prusko) bol druhý pražský biskup od roku 982. 

Pochádzal z rodu Slavníkovcov. Podľa tradície pokrstil prvého uhorského kráľa Štefana I., roku 993 založil prvý mužský kláštor v Čechách (Břevnovský kláštor). Bojoval proti otrokárstvu, mnohoženstvu a alkoholizmu. Počas misijnej cesty ho zabili 23. apríla pohanskí Prusi.

## Kult sv. Vojtecha v Uhorsku
Kult sv. Vojtecha sa postupne rozšírili aj do Uhorska. Sv. Votechovi je zasvätená Katedrála Panny Márie a svätého Vojtecha (Ostrihom), ústredný uhorský chrám. O úcte k sv. Vojtechovi svedčí aj používanie mena Vojtech – Belo uhorskými kráľmi. Svätému Vojtechovi je zasvätený aj najstarší slovenský náboženský spolok, Spolok sv. Vojtecha.

## České miesta s tradíciou sv. Vojtecha
* Libice nad Cidlinou
* Břevnovský kláštor v Prahe
* Rajhradský kláštor pri Brne
* Bylany pri Kutnej Hore
* Havlíčkův Brod
* Lštění pri Prachaticiach
* Milavče pri Domažliciach
* Neratovice
* Poleň na Klatovsku
* Vrčeň pri Nepomuku
* Všeruby
* Přerov nad Labem
** božie muky a studnička Na Vrších
** kostol sv. Vojtecha 
** *kaplička sv. Vojtěcha nad studánkou*
* Votice pri Benešove

## Literatúra

* Středověké legendy o českých světcích. Příprava vydání Jaroslav Kolár. Praha : Nakladatelství Lidové noviny, 1998. 263 s. ISBN 80-7106-280-4
* Bruno z Querfurtu. Život svatého Vojtěcha : legenda Nascitur purpureus flos. Praha : Zvon, 1996. 158 s. Překlad z latiny, poznámky a doslov Marie Kyralová; úvod Miloslav kardinál Vlk. ISBN 80-7113-185-7
* BUBEN, Milan M.; KUČERA, Rudolf; KUKLA, Otakar A.. Svatí spojují národy : portréty evropských světců. 2. rozš. vyd. Praha : Panevropa, 1995. 195 s. ISBN 80-85846-00-4
* DVORNÍK, František. Zrod střední a východní Evropy. Mezi Byzancí a Římem. Praha : Prostor, 1999. 528 s. ISBN 80-7260-005-2
* KUBÍN, Petr. Sedm přemyslovských kultů. Praha : Univerzita Karlova v Praze, Katolická teologická fakulta ; Togga, 2011. 372 s. ISBN 978-80-87258-19-4
* SCHAUBER, Vera; SCHINDLER, Hanns Michael. Rok se svatými. 2. vyd. Kostelní Vydří : Karmelitánské nakladatelství, 1997. 702 s. ISBN 80-7192-304-4
* WIHODA, Martin. Morava v době knížecí 906–1197. Praha : Nakladatelství Lidové noviny, 2010. 464 s. ISBN 978-80-7106-563-0

## Iné projekty

## Externé odkazy
* O svatovojtěšské tradici (Kruh českých duchovních tradic)
* Kniha o utrpení mučedníka Vojtěcha (Podle zpracování v kronice Anonyma Galla)
* Verše o utrpení svatého Vojtěcha, biskupa a mučedníka

## Zdroj
* 

Kategória:Narodenia v 10. storočí
Kategória:Úmrtia 23. apríla
Kategória:Úmrtia v 997
Kategória:Českí katolícki svätci
Kategória:Biskupi Pražskej diecézy
Kategória:Zakladatelia kláštorov
Kategória:Osobnosti na česko-slovenských poštových známkach
Kategória:Osobnosti na českých poštových známkach
Kategória:Osobnosti na nemeckých poštových známkach
Kategória:Pochovaní v katedrále svätého Víta v Prahe
Kategória:Českí kresťanskí mučeníci
Kategória:Katolícki svätci majúci sviatok 23. apríla
Výtvarník

**Výtvarník** alebo **výtvarný umelec** je umelec vytvárajúci umelecké diela sochárske, maliarske, grafické a pod.

## Iné projekty

## Externé odkazy

* 

Kategória:Výtvarné umenie
Dielový umelecký výtvor

**Dielový umelecký výtvor** je tvarovo fixovaný výsledok umeleckej tvorby,
najmä umelecké dielo.

## Externé odkazy

* 

Kategória:Umenie
Višuddha

**Višuddha** (sanskr.) je 5. čakra, krčná čakra, komunikačné centrum. Symbolizuje ju lotos so
šestnástimi okvetnými lískami. Je umiestnená medzi krčnou jamkou a ohryzkom, otvára sa dopredu.

Základným princípom višuddhy je rezonancia bytia; jej zmyslovou funkciou je sluch; jej farbou svetlo modrá.

## Externé odkazy
* 

Kategória:Čakry
Kategória:Joga
Kategória:Sanskritské výrazy
Nedielový umelecký výtvor

**Nedielový umelecký výtvor** je výsledok umeleckej činnosti bez tvarovej fixácie, napr. predbádzané hudobné dielo, inscenácia drámy, orálny literárny prejav.

## Externé odkazy

* 

Kategória:Umenie
Vôľa

**Vôľa** môže byť :
* schopnosť vedome sa rozhodnúť resp. vlastnosť založená na tejto schopnosti, pozri vôľa (vlastnosť)
* chcenie, snaha, vedomé úsilie o niečo
* to, čo niekto chce; rozhodnutie; želanie; úmysel
* možnosť slobodne sa rozhodovať
* nálada
* v technika: medzera na voľný pohyb pri rozoberateľných strojných spojoch, pozri vôľa (technika)

## Pozri aj
* posledná vôľa
* Voľa (obec na Slovensku v okrese Michalovce)

## Iné projekty
Visla

**Visla** () je najväčšia rieka v Poľsku; dĺžka 1047 km, povodie . Vzniká sútokom zdrojníc Czarna Wisełka a Biała Wisełka v Sliezskych Beskydách, deltou ústi do Gdaňskej zátoky Baltského mora. Preteká cez Krakov a Varšavu. Medzi Vislou a Dneprom severne od Karpát leží pravlasť Slovanov.

Priemerný prietok pri ústí dosahuje /s.

## Iné projekty

## Externé odkazy
* 


Kategória:Rieky v Poľsku
Kategória:Povodie Visly
Vyučovanie

**Vyučovanie** alebo **výučba** je cieľavedomá, organizovaná, plánovitá činnosť vedená spravidla učiteľom , pri ktorej sú sprostredkovávané nové vedomosti, zručnosti a návyky. Je to činnosť prebiehajúca spravidla inštitucionalizovane.

Výučba je historicky ustálená forma školskej výchovy a vzdelávania detí, mládeže a dospelých. Základnou charakteristikou vyučovania je vzájomná súčinnosť dvoch subjektov: spravidla jedného vyučujúceho (učiteľ, lektor, inštruktor) a jedného, častejšie skupiny vyučovaných (žiak, študenti, frekventanti). Vyučovanie sa uskutočňuje na základe empirického a vedeckého vysvetľovania a predvídania závislosti medzi cieľmi, podmienkami, prostriedkami a výsledkami vyučovania.

Spoločenskou funkciou vyučovania je sprostredkovať z generácie na generáciu základy vied, techniky, umenia a iných spoločenských činností a praktických skúseností z poznávania a pretvárania sveta a súčasne všestranne utvárať osobnosť učiacich sa podľa spoločenských potrieb a záujmov.

Obsahovú stránku vyučovania v hlavných črtách určujú učebné plány, učebné osnovy a učebnice.

Organizačná stránka vyučovania zahrnuje časovo-organizačnú prípravu: rozdelenie vyučovania podľa ročníkov, semestrov, tried, rozvrhu hodín, rozdelenia pedagogických povinností učiteľov atď.

Procesuálna, dejová stránka vyučovania sa označuje ako vyučovací proces.

Finálnym výsledkom vyučovania je nadobudnutie istého druhu vzdelania a stupňa vzdelania.

## Referencie

## Iné projekty

## Externé odkazy
* 

Kategória:Pedagogika
Kategória:Didaktika
Vyčíslenie

**Vyčíslenie** je vyjadrenie číslami, napríklad vyčíslenie počtového výrazu.

## Externé odkazy
* 

Kategória:Algebra
Božia vôľa

**Božia vôľa** je vôľa boha.

Podľa Alberta Veľkého je to konečná príčina všetkého.

## Externé odkazy
* 
* 

Kategória:Náboženstvo
Rozvíjajúce vyučovanie

**Rozvíjajúce vyučovanie** je vyučovanie zamerané na podporu rozvoja všetkých stránok osobnosti žiaka.

## Pozri aj
*vyučovanie
*didaktika
*formy vyučovania

## Externé odkazy
* 

Kategória:Pedagogika
Vznik Zeme

**Vznik Zeme** je proces vzniku planéty Zem. Je to podproces vzniku planét Slnečnej sústavy. 

Predpokladá sa, že v priebehu tohto procesu sa asi 99 % súčasnej hmoty Zeme nazhromaždilo za 107 až 108 rokov. Na raste Prazeme sa zúčastňovali aj malé telesá s hmotnosťou zodpovedajúcou nanajvýš jednej tisícine dnešnej hmotnosti Zeme. Veľké telesá zapríčinili už od začiatku vývoja Zeme heterogenitu jej hustoty.

K výraznej hustotnej diferenciácii prispieval najmä vzrast teploty a zahrievanie hmoty, predovšetkým ako následok rozpadu rádioaktívnych prvkov. Vyrovnávanie rozdielov v hustote vyvolalo pohyb ľahších hmôt v gravitačnom poli Zeme v smere menšieho tlaku, t. j. k jej povrchu. Ťažšie látky naopak klesali. Výsledkom tejto diferenciácie bolo utvorenie koncentricky zoradených vrstiev - geosfér, líšiacich sa chemickým zložením a fyzikálnymi vlastnosťami. V centre Zeme sa začal tvoriť zárodok zemského jadra, obklopeného zemským plášťom. Z najľahších a ľahko taviteľných zložiek hmoty, ktoré sa oddelili od zemského plášťa, vznikala zemská kôra.

V procesoch chladnutia a tvrdnutia sa z prvotnej zemskej kôry stala tepelne málo vodivá vrstva, ktorá podmienila nerovnomerné hromadenie tepla pod zemskou kôrou. V tejto etape sa tvorili prvotné oceány, resp. oceánska kôra. Prvotné štádium diferenciácie a rozlíšenie ľahších kyslejších hornín od ťažších hornín bázickejších uzatvorilo predgeologickú etapu vo vývoji Zeme.

## Pozri aj
* Dávna minulosť Zeme

## Externé odkazy

* 

Kategória:Zem
Vznikanie

**Vznikanie** je proces vzniku. Opakom vznikania je zanikanie. Keď niečo vzniká, tak niečo iné zaniká. 

## Príčina vznikania
**Príčina vznikania** je to, bez čoho by nebolo vznikania.

Anaximandros neuznáva vznikanie vecí v dôsledku kvalitatívnej zmeny prvku, ale v dôsledku vylučovania protikladov na základe večného pohybu.

Podľa Herakleita len vznikanie existuje, pretože niet ničoho stáleho, všetko plynie (PANTA RHEI) a všetko sa podriaďuje vznikaniu, ktoré spočíva v nepretržitej premene vecí. Veci sa však nevyvíjajú priamočiaro, ale podľa cyklu, kde sa uskutočňuje jednota protikladov.

Podľa Parmenida je vznikanie číre zdanie, pretože k vznikaniu patrí zmena, ktorá je nezlučiteľná s existenciou súcna.

## Externé odkazy
* 

Kategória:Metafyzika
Vyčíslenie algebrického výrazu

**Vyčíslenie algebrického výrazu** je nahradenie čísiel zapísaných písmenami v algebrickom výraze určitými číslami a vyčíslenie počtového výrazu, takto získaného z algebrického výrazu.

## Externé odkazy
* 

Kategória:Algebra
Vitelo

**Vitelo** známy aj ako **Erazmus Ciolek Witelo, Witelon, Vitellio, Vitello, Vitello Thuringopolonis, Erazm Ciołek** (asi 1230 Lehnicko - pred 13. 5. 1314 Lehnice (alebo Vratislav)) bol poľský mních, matematik, teológ a filozof,
študoval v Paríži prírodné vedy (1255-1260), žil v Sliezku (Lehnice), pobýval dlhý čas v Taliansku (študoval v Padove, pôsobil na pápežskom dvore vo Viterbe) a napokon opäť v Sliezku. Vitelo kládol veľký dôraz na optiku; hľadal fyzikálne vlastnosti sveta.

Vitelo takmer zavrhuje teológiu a zaoberá sa len matematikou a prirodnými vedami, najmä fyzikou a optikou. U neho sa po prvý raz zvlášť silne prejavili pokusy naturalisticky vysvetľovať svet a hľadať jeho fyzikálne vlastnosti. U
Vitela sa veda vzďalovala od teológie, čím Vitelo pripravoval aj oslobodenie filozofie.

Je po ňom pomenovaný kráter na mesiaci s názvom Vitello.

## Externé odkazy
* 

Kategória:Poľskí teológovia
Kategória:Poľskí filozofi
Kategória:Poľskí matematici
Kategória:Poľskí vedci
Kategória:Poľskí fyzici
Kategória:Absolventi Parížskej univerzity
Vyčíslenie počtového výrazu

**Vyčíslenie počtového výrazu** je uskutočnenie počtového výrazu.

Vyčíslenie zloženého počtového výrazu závisí niekedy od poradia, v ktorom
počtové výkony uskutočňujeme. Poradie počtových výkonov vyznačujeme zátvorkami, a to spravidla okrúhlymi zátvorkami, hranatými zátvorkami a zloženými zátvorkami.

Pri vyčíslovaní zložených počtových výrazov platí dohoda, že počtové výkony uzavreté v zátvorke sa uskutočňujú najprv.

## Pozri aj
* vyčíslenie
* počtový výkon
* počtový výraz
* zápis čísiel
* vyčíslenie algebraického výrazu

## Externé odkazy
* 

Kategória:Aritmetika
Využitie

**Využitie** je úplné použitie pre svoju potrebu, zužitkovanie vo svoj prospech.

## Externé odkazy
*
Vývin (filozofia)

**Vývin** alebo **vývoj** alebo **evolúcia** je vzchádzanie alebo utváranie sa jedných  stavov alebo foriem bytia z druhých.

Teoretický obraz vývinu závisí od významových útvarov (napr. kategórií a pojmov), ktoré intervenujú v jeho teoretickej reflexiii. Pri tvorbe pojmu vývinu najčastejšie intervenujú pojmy, ako pojem zmeny, pojem vyššieho, pojem ireverzibilného, pojem jednotného, pojem diania, pojem zákonitosti, pojem
účelu, pojem boha alebo predstava boha, pojem nevyhnutnosti, pojem náhody, pojem špirály, pojem vzostupu, pojem spojitosti (kontinuity), pojem pretržitosti (diskotinuity), pojem bifurkácie, pojem stupňovitosti, pojem kruhovitosti, pojem protirečenia, pojem boja, pojem tendencie, pojem cieľavedomosti, pojem živelnosti, pojem kvantity, pojem kvality, pojem prechodu kvantity v kvalitu, pojem časovosti, pojem mimočasovosti a pod.

Významový útvar, ktorý vznikol ako výsledok poznania vývinu, je jedným z hlavných konštituentov súčasného významového univerza; intervenuje dnes vo väčšine foriem reflexie sveta, človeka a miesta človeka vo svete.

## Marxizmus
Evolúcia v marxizme sú všetky druhy a podoby vývojových premien. Medzi postupnými a náhlymi kvantitatívnymi i kvalitatívnymi zmenami a medzi pokrokovými a retardačnými historickými zvratmi existuje dialektická súvislosť.

## Herbert Spencer

Podľa H. Spencera je evolúcia integrácia látky pri simultánnej disipácii pohybu; od relatívne
neurčitej, nesúvislej rovnorodosti (homogeneity) prechadza k určitejšej, súvislejšej nerovnorodosti (heterogeneite); opakom toho, disolúcia, je absorpcia pohybu so súbežnou dezintegráciou (rozptýľovaním) látky. Príkladom tejto Spencervoej vývojovej formuly je utváranie sa našej slnečnej sústavy; avšak táto formula je všeobsiahajúca: prejavuje sa v raste rastlína zvierat, v socialnom života ľudstva (ktorý niie je ničím iným, ako integráciou indivíduí do jedného nerovnorodého, určitého a súvislého celku), ako aj vo všetkých duchovných javoch, ako napr. v živote jazyka. Spencer dokladá platnosť tejto formuly v biológii, psychológii, sociológii a etike. Keďže univerzum ovládajú antagonistické sily,, musí existovať večný rytmus vývinu a zániku a tento rytmus bude plodiť neustále nové materiálne systémy anorganické i organické. Tento vývin podlieha zákonu zachovania hmoty a sily, univerzálnemu zákonu
substancie.

## Externé odkazy
* 
* 
* 
Kategória:Filozofický slovník
Vitium artis

**Vitium artis** je nesprávny postup lekára spočívajúci v porušení pravidiel a súčasných poznatkov lekárskej vedy.

## Externé odkazy
* 

Kategória:Medicína
Kategória:Právo
Vôľa k moci

**Vôľa k moci** je podľa F. Nietzscheho základný princíp všetkého živého, základná sila a produktívny, tvorivý faktor.

## Externé odkazy
* 

Kategória:Filozofické koncepty
Slobodná vôľa

**Slobodná vôľa** je väčšinou chápaná ako schopnosť rozhodovať sa medzi alternatívnymi možnosťami, respektíve schopnosť konať bez externého nátlaku. Neexistuje však všeobecne akceptovaná definícia tohto pojmu. 

Otázka, čo je to slobodná vôľa, ako ju chápať alebo či vôbec existuje (kontrastné sú napríklad postoje fatalizmu) a dôsledky jej existencie alebo neexistencie predstavujú jednu z najdlhších diskusií vo filozofii. Okrem filozofie existujú rozličné názory na tento problém taktiež v rámci neurovedy alebo psychológie. Vzhľadom na to, že ide ale ultimátne o metafyzickú tému nejde o vedecký problém v striktnom zmysle (podobne ako napríklad otázka existencie duše atď.). Napriek tomu aj v posledných rokoch vznikajú práce kognitívnych vedcov materialistického svetonázoru, ktorí zastávajú existenciu slobodnej vôle, k nim patrí napríklad Peter Ulric Tse alebo Kevin Mitchell.

Spomedzi filozofov sú známe napríklad Sartrove úvahy z knihy *Existencializmus je humanizmus* (1946), definujúce samotného človeka ako slobodu. Apel na slobodu bol nakoniec všeobecne príznačný pre filozofov existencie. 

## Externé odkazy
* 

Kategória:Metafyzika
Kategória:Kauzalita
Vývin myslenia

**Vývin myslenia** je vzchádzanie alebo utváranie sa jedných stavov alebo foriem myslenia z druhých. O vývine myslenia sa uvažuje tak z ontogenetického, ako aj z fylogenetického hľadiska. Vývin myslenia je predmetom dejín myslenia.

## Pozri aj
*vývin

## Externé odkazy
*
Vivéka

**Vivéka** (sans.) je rozlišovanie, schopnosť rozoznávať skutočné od neskutočného, ktoré môže človeka doviesť k odvodeniu alebo poznaniu átmanu.

## Externé odkazy
* 

Kategória:Filozofické koncepty
Lev Semionovič Vygotskij

**Lev Semionovič Vygotskij** (po rusky *Лев Семёнович Выготский*) (* 17. november 1896, Orša, Bielorusko – † 11. jún 1934, Moskva, Rusko) bol sovietsky psychológ. Zaoberal sa všeobecnou, detskou, porovnávacou a klinickou psychológiou. Vypracoval teóriu vývinu ľudskej psychiky: zaviedol okrem iného pojem zóny najbližšieho vývinu.

## Externé odkazy
* 

Kategória:Ruskí psychológovia
Kategória:Úmrtia na tuberkulózu
Kategória:Pochovaní na Novodievčom cintoríne
Výdavok (podnikové hospodárstvo)

**Výdavok** (v niektorých kontextoch aj **útrata**; zastarano **výdaj**; ak má byť niekým neskôr uhradený aj **trova** alebo zastarano **výloha**) je v podnikovom hospodárstve: 
* a) v užšom zmysle (termín v súčasnom účtovníctve): úbytok peňažných prostriedkov (hotovosti) a úbytok ekvivalentov peňažných prostriedkov (ekvivalentov hotovosti) účtovnej jednotky/podniku; pojem znie v angličtine "(negative) cash flow" (IAS 7 a zákon č. 431/2002 Z.z. o účtovníctve v znení k 1.1.2009)
* b) v širšom zmysle (v teórii): bod a + zvýšenie (ostatných) záväzkov/dlhu

Pojem je odlišný od pojmu náklad, aj keď sa oba pojmy čiastočne kryjú.

## Pozri aj
* príjem (podnikové hospodárstvo)

## Iné projekty

Kategória:Účtovníctvo
Kategória:Kalkulácia nákladov
Vývin filozofie

**Vývin filozofie** alebo **historickofilozofický proces** alebo dejiny filozofie je ireverzibilná kvalitatívna zmena filozofie, presnejšie tej-ktorej určitej filozofie, filozofického smeru, filozofickej školy, filozofického systému a pod. 

## Periodizácia
Dosiaľ sa najčastejšie stretávame s nasledovnou periodizáciou vývinu filozofie:
*staroveká filozofia
*stredoveká filozofia
*novoveká filozofia
*súčasná filozofia

Periodizácia podľa Letza vyzerá takto:
* filozofia 1000 pred Kr. – asi 300 po Kr.
* filozofia cca. 300 – 1300
* filozofia 1300 – cca. 1950
* filozofia od cca. 1950

## Pramene k dejinám filozofie

Premene dejín filozofie sú údaje o filozofickej problematike a jej autoroch, o spoločenských podmienkach, ktoré podnietili uvedomenie si, nastolenie a vývoj daných
filozofických problémov. Pre historika filozofie sú týmito prameňmi preštudované a preskúmané diela obsahujúce filozofickú problematiku, materiálové údaje o živote, činnosti a názoroch ich autorov, ako aj dokumenty rozličného druhu, umožňujúce poznať podmienky, v ktorých vznikalo a rozvíjalo sa filozofické myslenie. Delia sa na prvotné pramene histórie filozofie a na druhotné pramene histórie filozofie.

## Dejiny filozofie – zoznam literatúry
*Boas, G.: The Dominant Themes of Modern Philosophy, 1957
*Coplestone, F.: History of Philosophy, 9 vols., 1961 – 1974
*Deussen, P.: Allgemeine Geschichte der Philosophie. 7 Bde, 1894 – 1917
*Hamlyn, D. W.: A History of Western Philosophy, 1987
*Historisches Wörterbuch der Philosophie. Bd. 1 ff. (1971 ff.)
*Jones, W. T.: A History of Western Philosophy, 1962
*Orthbandt, E.: Geschichte der grossen Philosophen und des philosophischen Denkens. Eine Auswahl, bez roku vyd.
*Ernst R. Sandvoss: Geschichte der Philosophie. Bd. 1: Indien, China, Griechenland, Rom, 1989
*Sandvoss, E. R.: Geschichte der Philosophie. Bd. 2.: Mittelalter, Neuzeit, Gegenwart, 1989.
*Störig, H. J.: Malé dějiny filozofie, 1991
*Stumpf, S. E.: Socrates to Sartre. A history of Philosophy, 1988
*Wilhelm Totok: Handbuch der Geschichte der Philosophie, 4 Bde. 1964 – 1986
*Ueberweg, F. - Prächter, K. u. a.: Grundriss der Geschichte der Philosophie. 5 Bde., 1951 an.
*Wilhelm Windelband: History of Philosophy, 2 vols., 1958

## Súvisiaci článok
* Dejiny filozofie
## Externé odkazy
* 

Kategória:História
Kategória:Dejiny filozofie
Vzor

**Vzor** môže byť:
* všeobecne:
** fixovaný predmet alebo vec istého druhu, ktorý dobre uspokojuje potreby a záujmy určitého druhu, a podľa ktorého sa potom vyhľadávajú alebo vytvárajú aj iné predmety potrieb a záujmov
** nasledovaniahodná osoba
* predloha na mechanické alebo umelecké napodobovanie, model
* (výrobný) typ, model
* ozdobný obrazec na tkanine, stene, skle a pod., pozri vzor (tkanina)
* v administratíve: formulár resp. ukážkovo vyplnený formulár ako predloha na napodobovanie
* ukážkový príklad výrobku, cenného papiera, bankovky a podobne
* typický príklad, podľa ktorého sa ohýbajú podobné slová resp. súhrn tvarov všetkých slov prináležiacich k tomuto typickému príkladu, synonymum: paradigma, pozri skloňovací vzor
* zastarano: pohľad
Vyvodenie

**Vyvodenie (vyvodzovanie)** môže byť:
*odvodenie
*stanovovanie, určovanie, dokazovanie odvodením (dedukciou) niečoho na základe niečoho

**Vyvodenie** je zriedkavo: vyvádzanie (odniekiaľ).

## Externé odkazy
*
Matematický vzorec

**Matematický vzorec** alebo **vzorec** je matematický zákon sformulovaný pomocou matematickych znakov a písmen, ktoré
spravidla reprezentujú prvky istej číselnej množiny.

## Externé odkazy
* 

Kategória:Matematické zápisy
Vývoj

**Vývoj** môže byť:
* určitým smerom orientovaná dlhá zmena alebo súbor postupných určitým smerom orientovaných zmien, najčastejšie (najmä v biológii) zmena k dokonalejšiemu, zložitejšiemu a podobne, pozri napr.:
** vo filozofii: vývin (filozofia)
** v biológii: 
*** ontogenéza a fylogenéza (dva druhy vývoja)
*** vývoj človeka, pozri antropogenéza
*** evolúcia
* vyvíjanie, vytváranie
* vo fotografii: vyvolanie
* v ekonómii a podobne: vymýšľanie čohosi nového, pokrokovejšieho (v rámci pracovného procesu); príprava najúčinnejšieho spôsobu výroby na základe výskumu a skúseností a podobne, pozri napr. vývoj (ekonómia), vývoj softvéru

Pracovník v oblasti vývoja sa nazýva **vývojár**.

## Iné projekty
Rekurentný vzorec

**Rekurentný vzorec** je v matematike vzorec, ktorý vyjadruje určitý člen nejakého radu pomocou predchádzajúcich členov.

## Externé odkazy
* 

Kategória:Matematika
Vyjadrovanie

**Vyjadrovanie** (**vyjadrenie**) môže byť:
* vyslovovanie, vypovedanie, oznamovanie
* prejavovanie, dávanie najavo, interpretácia myšlienky prostredníctvom určitej formy (konkrétne textu, obrazu, zvuku, videa, činu a podobne); znázorňovanie, stvárňovanie

## Pozri aj
* vyčíslenie

## Iné projekty

## Externé odkazy
*
Vôľa štátu (teória práva)

**Vôľa štátu** je podľa teórie práva prejav spoločenskej vôle.

## Externé odkazy
* 

Kategória:Teória práva
Spoločenský vývoj

**Spoločenský vývoj** alebo **vývoj [[spoločnosť|spoločnosti]]** je obohacovanie a rozrôzňovanie štruktúry, organizácie a vzťahov medzi ľuďmi.

Podľa A. Comteho je identický s vývojom myslenia a prechádza tromi štádiami: teologickým, metafyzickým a pozitívnym.

## Externé odkazy
* 
* 

Kategória:Sociológia
Kategória:História
Funkčná vzorka

**Funkčná vzorka** je výrobok slúžiaci na preskúšanie, overenie a vyhodnotenie funkčných vlastností.

## Externé odkazy
* 

Kategória:Výrobky
Vzruch

**Vzruch** môže byť:
*v molekulárnej biológii: nervový impulz, fyzikálna zmena prenášaná nervovým vláknom. Spočíva v krátkodobej zmene elektrickej rovnováhy na biologickej membráne a chemických zmenách na synapsách;
*v psychológii: impulz, reakcia živých buniek na rôzne podnety vonkajšieho alebo vnútorného prostredia;
*vo fyziológii: stav časti nervového systému, ktorý vyvoláva určitú činnosť organizmu, napríklad pohyb, dýchanie, srdečnú činnosť a iné.

## Externé odkazy
*
Vizionár

**Vizionár** môže byť:
* ten, kto máva videnia
* svedok zjavení svätca alebo Boha, pozri vizionár (náboženstvo)
* výborný prognostik

## Externé odkazy
*
Vizigóti

thumb|Migrácia Vizigótov
**Vizigóti** alebo **Západní Góti** bola časť germánskeho kmeňa Gótov. Sídlili medzi Dnestrom a Dunajom. V roku 410 dobyli Rím, po 415 vytvorili ríšu v južnej Galii s hlavným mestom Toulouse, ktoré v roku 507 dobyl Chlodovik I. Novú ríšu založenú v Španielsku (centrum Toledo) v roku 711 zničili Arabi.

## Dejiny
Keď boli Góti vyhnaní Hunmi zo svojej vlasti v Pobaltsku, presunuli sa na juh a rozdelili na dve skupiny. Tí, čo sídlili na západ od rieky Dnester (Boristhenis) sa nazývali Vizigóti, tí na východ od Dnestra boli Ostrogóti. Ešte v  3. storočí začali útočiť na Rimanov. Podarilo sa im vyplieniť viacero bohatých gréckych miest v Malej Ázii, ako Antiochia, či Efez. Preplavovali sa od Chersonézu.

Nakoniec ich porazil cisár Claudius II. Ani to však nebol ich koniec. V 4. storočí Vizigóti prosili cisára Valensa o povolenie vstupu na trácke územie. Cisár im pridelil pôdu a určil ich za foederátov. Góti však nevedeli obrábať pôdu a tak prepukol hlad. Rimania ich začali vykorisťovať prehnanými cenami. Vizigóti sa vzbúrili a pribrali roľníkov a kolónov nespokojných s rímskou vládou. Góti pustošili kraj a plienili statky a vily latifundistov, ktorí vykorisťovali kolónov. Proti nim vyslal Valens celú východnú rímsku armádu, aj posily zo západu. Stretli sa v bitke pri Hadrianopole (dnes Edirne, Turecko). Tu bola zničená celá rímska armáda. Rimania už nikdy nezostavili užitočnú armádu a skutočná sila ríše spočívala v neistých barbarských spojencoch.

V bitke padol aj cisár Valens. Nový cisár Theodosius I. porazil opitých Gótov a zjednal mier.
Nový úder Gótov nastal, keď Stilicho rokoval s vizigótskym kráľom Alarichom I. Po vzájomných nezhodách Alarich obsadil Panóniu a tiahol na Rím. Ten sa dvakrát zachránil za cenu obrovského výkupného. Keď Alarich obľahol Rím tretí raz, mal jasný úmysel vyplieniť ho. To sa mu podarilo. V auguste 410 Góti vyplienili Rím. Alarich v Itálii zomrel a Vizigóti opustili Itáliu a bola im pridelená časť Galie, v ktorej mali žiť ako spojenci Rimanov (foederati). Vládli si tam však posvojom. 

Pri vpáde Vandalov do Hispánie Rimania Vizigótov presídlili do Galie a Hispánie, aby proti nim bojovali. Vizigóti si tu vytvorili kráľovstvo spojené s Rimanmi. Hlavné mesto bola Tolosa (Toulouse). Počas 5. storočia mali Rimania a Vizigóti niekoľko menších stretov, keď Rimania viackrát zastavili Vizigótov v ich expanzii. 

Ostrogóti po rozpade Hunskej ríše obsadili Panóniu. Po rozpade Západorímskej ríše (476) vládol v Itálii Skyr Odoaker. Na jeho ríšu zaútočili práve Ostrogóti z Panónie a ovládli ju, na ich čele bol Teodorich I. taktiež zvaný Veľký. Ríšu Ostrogótov napokon zničil východorímsky cisár Justinián I. Jeho výboje zasiahli aj ríšu Vizigótov, no nezničil ju. Tú zničili až Arabi v nasledujúcom 7. storočí. Góti boli definitívne porazení a začali upadať. Hovorí sa, že ich germánska reč sa v okolí Čierneho mora udržala až do 15. storočia, čo tvrdí aj historik Edward Gibon.

## Pozri aj
* Zoznam kráľov Vizigótov
* Góti

## Externé odkazy
* http://www.espanolparati.sk/vizigoti/dejiny/dejiny.htm 
* http://encyklopedie.seznam.cz/heslo/257141-gotove 
* - Antika 
* - Stredovek
* - Západní Góti
Volanie

**Volanie** môže byť:
*kričanie, hlasné oznamovanie
*privolávanie
*dožadovanie sa
*o vtákoch: vydávanie zvukov, ohlášanie sa
*nazývanie
*telefonovanie
*nadväzovanie spojenia či dávanie popudu (a podobne) technickým prostriedkom
*v informatike: použitie procedúry alebo funkcie na ľubovoľnom mieste počítačového programu (angl. call), pozri volanie (programovanie)
*Volanie (film z roku 2019 o troch pravoslávnych mníchoch z Počajivskej lavry na Ukrajine) 

## Externé odkazy
*
Vizualizácia

**Vizualizácia** môže byť:
*dodanie alebo nadobudnutie vizuálneho rázu
*vytváranie si vnútorného obrazu predmetov svojou duchovnou silou, prirodzene vlastné každému človeku, pozri vizualizácia (psychológia)
*meditačná technika, pozri vizualizácia (meditácia)
*v informatike: akákoľvek technika na vytvorenie obrazov, diagramov či animácií s cieľom sprostredkovania nejakej správy; pri počítačoch špecificky prevod dát vypočítaných počítačom do grafickej podoby zobraziteľnej na monitore alebo vytlačiteľnej na tlačiarni, pozri vizualizácia (informatika)
*v architektúre a technike: kvázi-trojrozmerná simulácia konštrukcie na displeji alebo na papieri, pozri vizualizácia (simulácia)

## Pozri aj
*imaginácia
Výkaz

**Výkaz** je listina, prehladný súpis údajov o niečom, napr. účtovný výkaz.

## Externé odkazy
* 

Kategória:Dokumenty
Vzťah (filozofia)

**Vzťah** je filozofická kategória vyjadrujúca charakter rozmiestnenia prvkov určitej sústavy a ich vzájomné závislosti; je to tiež moment všeobecnej súvislosti všetkých javov. Niekedy sa vzťah chápe ako jednota súvislosti a rozdielnosti.

## Iné projekty

## Externé odkazy
* 

Kategória:Filozofické pojmy
Vjádhi

**Vjádhi** (sans. vi+á+dhá = oddeliť) znamená choroba. V joge je to následok dezintegrácie; jedna z psychofyziologických porúch označovaných ako *[[vikšepa]]*.

## Externé odkazy
* 

Kategória:Joga
Účtovný výkaz

**Účtovný výkaz** je zostava usporiadaná tak, aby sa už na základe formálnej úpravy dala použiť v riadení, aby bola zdrojom požadovaným spôsobom usporiadaných informácií na rozborovú činnosť. Obsahuje celý rad vhodne zvolených a cieľavedome usporiadaných ukazovateľov. Súbor ukazovateľov je tu zostavený podľa účelu, na ktorý sa informácie poskytujú, s prihliadnutím na existujúci charakter
účtovníctva a metodiku, podľa ktorej sa údaje v účtovníctve zobrazujú.

## Zdroj
Šlosár, R. - Šlosárová, A. - Majtán, Š.: *Výkladový slovník ekonomických pojmov*. Bratislava, SPN 1992. 320 s.

## Externé odkazy
* 

Kategória:Účtovníctvo
Vkus

**Vkus** (zastar. *krasocit*) alebo **zmysel pre krásu** je systém preferencií a hodnotení uplatňovaný v oblastiach umenia, módy, životného spôsobu a pod.; schopnosť projektovať estetickú hodnotu diela a vytvárať súbor estetických kvalifikátorov, čo sa prejavuje o. i. preferovaním alebo zamietaním diela.

## Iné projekty

## Externé odkazy

* 

Kategória:Umenie
Výklad

**Výklad** alebo **vykladanie (vyloženie)** môže byť:
* objasnenie zmyslu niečoho, vysvetlenie; komentár (výklad)
* v práve: skrátene výklad práva
* zdĺhavé rozprávanie

**Výklad** môže byť:
* výkladná skriňa
* v štylistike: slohový postup založený na systematickom, podrobnom vysvetľovaní, rozoberaní predmetu jazykového prejavu, pozri výklad (literatúra)
* poučná, objasňujúca, súvislá, obyčajne obsiahla reč, prednáška

**Vykladanie (vyloženie)** môže byť:
* kladenie hore na niečo (aj na dopravný prostriedok)
* vynášanie zvnútra von (aj z dopravného prostriedku)
* kladenie niečoho von tak, aby to bolo vidno resp. akoby na vystavenie
* branie odniekiaľ a kladenie niekam, napr. vykladanie kariet
* pokrývanie povrchu kúskami materiálu
* zastarano: 
** rozkladanie a nariekanie nad mŕtvym
** vyhadzovanie, vypudzovanie
Finančný vzťah

**Finančný [[vzťah]]** je tovarovo-peňažný vzťah vytvárajúci sa v procese rozdeľovania úhrnného spoločenského produktu, najmä jeho hlavnej časti, národného dôchodku; v podmienkach tovarového hospodárstva vedie tvorba a rozdeľovanie peňažných prostriedkov k rozdeľovaniu výrobkov a materiálnych služieb v proporciách 
vyznačených pohybom peňazí, t. j. cez financie.

## Externé odkazy
*
Vývoj v špirále

**Vývoj v špirále** je vývoj prebiehajúci tak, že sa v procese pretvárania javu uskutočňuje zdanlivý návrat k starému, opakujú sa niektoré črty a osobitosti nižších stupňov na vyššom stupni.

## Externé odkazy
* 

Kategória:Filozofické koncepty
Estetický vkus

**Estetický vkus** je schopnosť emotivne hodnotiť estetické vlastnosti, predovšetkým odlišovať krásne od škaredého. Estetický vzkus vo vzťahu k umeniu sa označuje ako umelecký vkus.

## Externé odkazy

* 

Kategória:Estetika
Výklad práva

**Výklad (práva)** alebo **interpretácia (práva)** je výklad obsahu právnej normy; výklad práv vyplývajúcich z určitých
právnych vzťahov.

Pri výklade obsahu právnej normy treba postupovať tak, aby sa vykladajúci
dopátral pravého obsahu právnej normy.

Pre výklad práv a povinností vyplývajúcich z právnych úkonov platia
vykladacie pravidlá ustanovené v Občianskom zákonníku.

## Externé odkazy
* 

Kategória:Právo
Ideálny vzťah

**Ideálny vzťah** je vzťah medzi myslenými objektmi, ktoré existujú vnútri nášho vedomia.
Existencia ideálnych vzťahov myslených objektov sa overuje ľudskou duchovnou činnosťou alebo logickými kritériami odvodenými od praxe (logickou neprotirečivosťou, konštruovateľnosťou).

## Externé odkazy
* 

Kategória:Psychológia
Vecný výklad

**Vecný výklad** je opis charakteristických znakov a vlastností pomenovaného predmetu, resp.pojmu, vlastnosti alebo deja. 

## Pozri aj
*výklad
*alegória
*výklad práva
*expozícia
*interpretácia
*výkladový slovník
*vysvetlenie

## Zdroj
* 

Kategória:Jazykoveda
Logický vzťah

**Logický vzťah** je reprezentácia vzťahu medzi indivíduami, medzi triedami indivíduí, medzi indivíduami a triedami indivíduí atď.

## Externé odkazy
* 

kategória:Logika
Materiálny vzťah

**Materiálny vzťah** je vzťah, ktorý existuje medzi predmetnými objektmi mimo nášho vedomia.

## Zdroj
* 

Kategória:Filozofický slovník
Voltairianizmus

**Voltairianizmus** (podľa Voltaira) je označenie ideovo-politických prúdov a náboženskej slobodomyseľnosti v druhej polovici 18. stor. a začiatkom 19. stor. odvolávajúce sa na Voltairovo učenie.

## Externé odkazy
* 

Kategória:Filozofické hnutia a smery
Chemické vlákno

**Chemické vlákno** je umelé vlákno, vlákno vyrobené zvlákňovaním makromolekulárnych prírodných alebo syntetických lineárnych vláknotvorných polymérov.

Podľa spracovanej suroviny sa delia na chemické vlákna z prírodných polymérov a chemické vlákna zo syntetických polymérov.

Podľa konečnej formy sa chemické vlákna delia na: 
* hodváb
* hodvábna priadza
* striž

Chemické vlákna sú základným materiálom na výrobu textílií, pneumatík,
gumových technických výrobkov, lán, povrazov atď.

Výrobou chemických vláken sa zaoberá chemický priemysel.

## Externé odkazy

* 

Kategória:Polyméry
Vývoj vedy

**Vývoj vedy** je vzchádzanie alebo utváranie sa jedných stavov alebo foriem vedy z druhých. Premet dejín vedy.

Idealistickodialektické koncepcie vedy zahrnujú novohegelovské koncepcie vedy a koncepcie vedy Ch. S. Peircea, A. N. Whiteheada. Kladú proti sebe rozum a um, metafyziku a dialektiku, striktne sa pridřžajú princípu totožnosti myslenia a bytia. Komplikácie vo vzťahu teórie a reality chápu *len ako epizódy v súhrnných dejinách ducha*. Vyznačujú sa monotónnym univerzalizmom: empirickú podobu vývoja vedeckého poznania chápu výlučne ako ilustráciu vývoja na rovine reflektovanej v samopohybe striktne pojmového myslenia.

V súčasnej filozofii rozlišujeme idealistickodialektické, transcendentalistické, pozitivistické a historicko-sociologické koncepcie vedy.

Podľa Th. S. Kuhna je vývoj vedy súťaž rôznych škôl, skupín a teórií, bez toho, že by existovala nejaká jednoznačná priorita. Ak sa niektorej teórii podarí presadiť, stáva sa paradigmou.

Novohegelovské koncepcie vývoja vedy sú idealistickodialektické. Kladú proti sebe rozum a um, metafyziku a dialektiku, striktne sa pridŕžajú princípu totožnosti myslenia a bytia. Komplikácie vo vzťahu teórie a reality chápu *len ako epizódy v súhrnných dejinách ducha*. Vyznačujú sa monotónnym univerzalizmom: empirickú podobu vývoja vedeckého poznania chápu výlučne ako ilustráciu vývoja na rovine reflektovanej v samopohybe strikne pojmového myslenia. 

Vývoj vedy podľa pozitivizmu: *Pozitivizmus uznáva diskontinuitu vedeckého poznania vo sfére teoretických interpretácií, pokúša sa však zachrániť kumulativistickú koncepciu vývoja poznania vo sfére faktov.*

Transcendentalistické koncepcie vývojavedy sa viac inšpirujú Kantom než Hegelom. *Patria sem nielen [[novokantovstvo|novokantovské koncepcie]] ([[Paul Natorp|Natorp]], [[Ernst Cassirer|Cassirer]]), ale aj [[neoracionalizmus|neoracionalistické]] ([[Ferdinand Gonseth|Gonseth]], [[Gaston Bachelard|Bachelard]], [[Jean Piaget|Piaget]]). Charakterizuje ich predovšetkým procesualizácia rozumu. Rozum chápu ako činný, vyvíjajúci sa a pokúšajú sa pojmovo vyjadriť zákon vývoja rozumu....Zriekajú (sa) princípu totožnosti myslenia a bytia. [[Predmet vedy]] je podľa nich utváraný vedeckým myslením....*

## Externé odkazy
* 

Kategória:Veda
Medziľudský vzťah

**Medziľudský vzťah** je v psychológii vzťah medzi dvoma alebo viacerými osobami. Rozlišuje sa: primárny medziľudský vzťah a sekundárny medziľudský vzťah.

## Externé odkazy
* 

Kategória:Psychológia
Vlasť

**Vlasť** môže byť:
* krajina, v ktorej sa niekto narodil, z ktorej niekto pochádza, synonymum: domovina, otčina, rodná krajina, rodná zem
* miesto, krajina, odkiaľ niečo pochádza, kde má niečo svoj pôvod
* politická strana:
** skrátene:
*** Všeukrajinské spoločenstvo „Vlasť“ (ukr. Всеукраїнське об'єднання «Батьківщина» *Vseukrajinske objednannia „Vaťkivščina“*), centristická konzervatívna politická strana na Ukrajine (od roku 1999), pozri Všeukrajinské spoločenstvo „Vlasť“
*** Vlasť – Celé Rusko (rus. Отечество – Вся Россия *Otečestvo – Vsia Rossia*), bývalá centristická politická strana v Rusku (19982002), pozri Vlasť – Celé Rusko
** bývalá krajne pravicová politická strana v Izraeli (hebr. מולדת *Moledet*; 19882013), pozri Vlasť (politická strana)
** politická strana na Slovensku (od roku 2019, de iure 2011), pozri VLASŤ
* francúzsky historický film z roku 1946, pozri ''Vlasť'' (film)

## Pozri aj
* domicil
* patriotizmus
* lokálny patriotizmus
* *[[Má vlast]]*

## Referencie

## Iné projekty
Primárny medziľudský vzťah

**Primárny medziľudský vzťah** je dlhodobejší vzťah spojený s emocionálnou väzbou a určitou zodpovednosťou.

## Externé odkazy
* 

Kategória:Psychológia
Voluntarizmus

**Voluntarizmus** je filozofický smer, ktorý na rozdiel od intelektualizmu zdôrazňuje primát praktického rozumu (vôle) pred inteligenciou v duševnom živote človeka; metafyzická doktrína, podľa ktorej je vôľa alebo vôľa k životu podstatou vesmíru a základnou substanciou skutočnosti (napr. podľa Schopenhauera).

Delí sa na tri typy:
* gnozeologický voluntarizmus - vôľa je základná skutočnosť poznania
* metafyzický voluntarizmus - vôľa je prapríčina celku sveta
* psychologický voluntarizmus - redukuje myslenie a cítenia na vôľu

## Referencie


## Zdroje
* 
* voluntarismus. In: 

Kategória:Filozofické smery
Vlastníctvo (všeobecne)

**Vlastníctvo** je súbor procesov vzniku a udržiavania vlastnenia nejakej entity alebo entít. Subjekt vlastnenia (vlastníctva) sa nazýva **vlastník**. Pri dvoch a viacerých vlastníkoch jednej veci ide o **spoluvlastníctvo** a takýto vlastník sa nazýva aj **spoluvlastník**.

Vznik vlastnenia entity sa označuje ako jej privlastňovanie. Medzi vlastníkom a vlastneným sa utvára vlastnícky vzťah, ktorý umožňuje vlastníkovi disponovať tým, čo vlastní. 

Najčastejšie sa vypracúvajú ekonomické a právne pojmy vlastníctva (pozri vlastnícke právo).

## Iné projekty

## Externé odkazy
* 

Kategória:Ekonómia
Kategória:Podniková ekonomika
Kategória:Právo
Kategória:Filozofický slovník
Osobné vlastníctvo

**Osobné vlastníctvo** je forma uspokojovania osobných potrieb fyzických osôb v socialistickom spoločenskom zriadení; predmetom osobného vlastníctva boli najmä príjmy a úspory z práce a zo sociálneho zabezpečenia, veci domácej a osobnej potreby, rodinné domy a rekreačné chaty.

## Externé odkazy
* 

Kategória:Právo
Sekundárny medziľudský vzťah

**Sekundárny medziľudský vzťah** je krátkodobejší, povrchnejší medziľudský vzťah bez väčších záväzkov, málo častý.

## Externé odkazy
* 

Kategória:Sociológia
Medziosobnostný vzťah

**Medziosobnostný vzťah** je subjektívne prežívaný vzťah medzi ľuďmi, ktorý sa objektívne prejavuje v
charaktere a spôsoboch medziosobnostnej interakcie, t. j. vo vzájomnom pôsobení ľudí pri ich spoločnej činnosti a styku.

## Externé odkazy
* 

Kategória:Psychológia
Kategória:Sociológia
Morálny vzťah

**Morálny vzťah** je špecifická forma spoločenského vzťahu, súhrn závislostí a väzieb, ktoré vznikajú medzi ľuďmi v procese ich morálnej činnosti.

Požiadavka morálky je najjednoduchší prvok morálnych vzťahov medzi osobnosťou a spoločnosťou.

## Externé odkazy
* 
* 
Kategória:Morálka
Vonkajškosť

**Vonkajškosť** (opak znie: vnútornosť) môže byť vlastnosť:
*byť vonku, na povrchu alebo mimo niečoho
*pôsobiť zvonku alebo navonok
*týkať sa vonkajška

## Pozri aj
*vonkajšie
Súkromné vlastníctvo

**Súkromné vlastníctvo** je forma vlastníctva, ktorá sa vyznačuje možnosťou zbavenia jeho práva, právom užívania viac alebo menej podľa vlastnej vôle a právom k transferu vlastníctva. Súkromné vlastníctvo je legálny právny titul.

## Externé odkazy
* 

Kategória:Právo
Vonkajšie

**Vonkajšie** je povrchová, zmyslom bezprostredne prístupná stránka predmetu alebo
skutočnosť jestvujúca mimo predmetu.

## Externé odkazy
* 

Kategória:Filozofické pojmy
Vývoj vesmíru

**Vývoj vesmíru** alebo **kozmická evolúcia** alebo **vývoj kozmu** je súhrn zmien priestoročasovej štruktúry vesmíru v jeho najširších známych meradlách. Extrapolácia pozorovaného javu rozpínania vesmíru vedie v súlade s nestacionárnymi relativistickými modelmi vesmíru k záveru, že vývoj celého známeho vesmíru sa začal zo superhustého stavu látky s extrémne vysokou teplotou asi pred 15. miliardami rokov. Prvým známym procesom, ktorý vyvolal rozpíananie vesmíru a jeho štrukturalizáciu, bol big bang.

## Externé odkazy

* 

Kategória:Kozmológia
Vykorisťovanie

**Vykorisťovanie** (dokonavý vid: **vykoristenie**) alebo **[[exploatácia]]** je bezohľadné a nespravodlivé využívanie. Napríklad privlastňovanie si výsledkov cudzej práce pomocou vlastníctva výrobných prostriedkov. 

V špecificky marxistickom zmysle vykorisťovanie znamená bezúplatne privlastňovanie si nadhodnoty – teda časti robotníkovej produkcie – jeho zamestnávateľom, kapitalistom.

## Literatúra
* Paul A. Samuelson, Understanding the Marxian Notion of Exploitation: A Summary of the So-Called Transformation Problem Between Marxian Values and Competitive Prices, Journal of Economic Literature, 2, 1971, pp. 399

## Iné projekty

## Externé odkazy
* 

Kategória:Socioekonomika
Kategória:Spoločenské vedy
Kategória:Marxizmus
Kategória:Ekonomické problémy
Vonkajšie (teória systémov)

**Vonkajšie** (teória systémov) je to, čo existuje mimo celku či systému, za jeho hranicami. To, čo existuje mimo systému, čo ho obklopuje, nazýva sa jeho prostredím. Niekedy sa rozlišuje medzi okolím systému ako takým jeho vonkajškom, ktorý naň bezprostredne vplýva, a prostredím, ktoré na daný systém vplýva sprostredkovane, cez okolie.

## Externé odkazy
* 

## Pozri aj
*Vonkajšie
*Teória systémov

Kategória:Teória systémov
Vzťah neurčitosti

**Vzťah neurčitosti** je vzťah medzi neurčitosťou polohy mikročastice a neurčitosťou hybnosti mikročastice, pričom platí, že čím je menšia prvá, tým väčšia je druhá a naopak. Vzťah neurčitosti platí aj pokiaľ ide o určenia časového momentu a energie častíc.

## Pozri aj
* princíp komplementarity

## Externé odkazy
* 

Kategória:Fyzika častíc